CELEX: 62014TN0422
Language: mt
Date: 2014-06-11 00:00:00
Title: Kawża T-422/14: Rikors ippreżentat fil- 11 ta’ Ġunju 2014 – Viscas vs Il-Kummissjoni

8.9.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 303/33
            
         Rikors ippreżentat fil-11 ta’ Ġunju 2014 – Viscas vs Il-Kummissjoni
   (Kawża T-422/14)
   2014/C 303/42
   Lingwa tal-kawża: l-Ingliż
   
      Partijiet
   
   
      Rikorrenti: Viscas Corporation (Tokjo, il-Ġappun) (rappreżentant: J.-F. Bellis, avukat)
   
      Konvenuta: Il-Kummissjoni Ewropea
   
      Talbiet tar-rikorrenti
   
   
               —
            
            
               tannulla d-deċiżjoni kkontestata sa fejn ikkonstatat ksur li jkopri l-perijodu mill-1 ta’ Ottubru 2001 sat-28 ta’ Jannar 2009;
            
         
               —
            
            
               tannulla jew tnaqqas il-multa imposta; u
            
         
               —
            
            
               tikkundanna lill-Kummissjoni għall-ispejjeż.
            
         
      Motivi u argumenti prinċipali
   
   Permezz ta’ dan ir-rikors, ir-rikorrenti titlob l-annullament, parzjalment, tad-Deċiżjoni tal-Kummissjoni C(2014) 2139 finali, tat-2 ta’ April 2014, fil-Każ AT.39610 – Power Cables.
   Insostenn tar-rikors tagħha, ir-rikorrenti tinvoka tmien motivi.
   
               1.
            
            
               L-ewwel u t-tieni motiv ibbażati fuq li l-Kummissjoni żbaljat meta kkonkludiet li r-rikorrenti kienet parti mill-ksur li jkopri l-perijodu mill-1 ta’ Ottubru 2001 sat-28 ta’ Jannar 2009.
            
         
               2.
            
            
               It-tielet u r-raba’ motiv ibbażati fuq li l-applikazzjoni tal-Kummissjoni tal-Punt 18 tal-Linji Gwida dwar il-Multi (1) jikser il-prinċipji ta’ proporzjonalità u ta’ ugwaljanza fit-trattament għaliex i) jagħti benefiċċju b’mod sproporzjonat lill-produtturi Ewropej tal-power cables u ii) jonqos milli jirrikonoxxi differenzi sinjifikattivi fil-piż fil-ksur għall-produtturi differenti.
            
         
               3.
            
            
               Il-ħames motiv ibbażat fuq li l-Kummissjoni żbaljat meta allokat il-bejgħ mill-azzjonisti tar-rikorrenti lir-rikorrenti għal skopijiet ta’ determinazzjoni tal-multa li għandha tiġi imposta.
            
         
               4.
            
            
               Is-sitt motiv ibbażat fuq li l-Kummissjoni żiedet b’mod żbaljat il-proporzjon tal-valur tal-bejgħ li għandu jittieħed inkunsiderazzjoni bbażat fuq ishma tas-suq magħquda flimkien tal-partijiet.
            
         
               5.
            
            
               Is-seba’ motiv ibbażat fuq li l-Kummissjoni żbaljat billi naqset milli tapplika tnaqqis għaċ-ċirkustanzi mitiganti.
            
         
               6.
            
            
               It-tmien motiv li bih ir-rikorrenti tistieden il-Qorti Ġenerali biex tibbaża ruħha fuq il-ġurisdizzjoni illimitata tagħha u tnaqqas il-multa b’mod sinjifikattiv.
            
         
      (1)  Linji Gwida dwar il-metodu tal-iffissar tal-multi imposti skont l-Artikolu 23(2)(a) tar-Regolament Nru 1/2003 (ĠU 2006 C 210, p. 2).